
[image: ]"מתחילים מחדש. למה לא? מה זה רע?
גם הזמן הזה לפעמים מתבלבל בספירה.
גם הגל אל החוף מבקש חזרה,
גם תיבת הזימרה שרה שוב את שירה.

שוב נתחיל מחדש, שכולם מתחילים
ננגן את השיר באותן המילים.
שאינן מתעייפות לעולם, כגלים
השבים בלי חדול
אל הים הגדול
אל חולות החופים התלולים. "     נתן יונתן
				
תלמידות ותלמידי כיתה ח'3 היקרים!
מקווים שחופשת הקיץ עוברת עליכם בנעימים ושאתם צוברים כוחות וחוויות טובות.
אנו נערכים לקראת קליטת כלל תלמידי השכבה בבית הספר וההתרגשות עצומה.
אנו מאמינים כי גם אתם עושים הכנות לקראת שנת הלימודים ומכתב זה בא לסייע לכם.

[bookmark: _GoBack]מעבר ל 5 ימי לימוד : שאלת המעבר לחמישה ימי לימוד העסיקה אותנו בבית הספר בשנה האחרונה במספר רחב של מעגלים: פורום ההנהלה, צוות המורים, הורים וכמובן תלמידי בית הספר, פיקוח משה"ח ומינהל חינוך בעיר שלנו מודיעין. הונחו על שולחן הדיונים השיקולים הפדגוגיים , ארגוניים, חברתיים וערכיים . השיח בקהילה היה מרתק והוביל אותנו להחלטה לעבור לחמישה ימי לימוד החל משנת הלימודים הבאה – תשפ"ד. המשמעות כי יום שישי יהפוך ליום פנוי משותף לכלל הקהילה . ייתכן כי במהלך השנה יתקיימו פעילויות או תיגבורים בימי שישי. 

ספרי לימוד וציוד : בית הספר נמצא בתכנית השאלת ספרים. התשלום על סך 280 ₪  יתבצע ישירות אל מול הנהלת החשבונות בבית הספר החל מה3.9 בין השעות 08:30 – 15:00. 08-9716356 . מצורפת רשימת הספרים לשנת הלימודים תשפ"ד.
לכל מקצוע יש להצטייד במחברת וכלי כתיבה. ציוד רלוונטי למקצוע מסויים ימסר בשיעורים הראשונים. אנו ממליצים שלא לרכוש יתר על המידה. 
קוד הלבוש בבית הספר מחייב חולצה חלקה עם סמל בית הספר. לטובת שיעורי חינוך גופני יש להגיע עם חולצה בצבע כחול כהה עם סמל בית ספר, ובטקסים רישמיים חולצה לבנה עם סמל בית ספר.

בית הספר מחולק למתחמים על פי אנשי רוח ואומנות. שכבה ח' תלמד במתחם עדה יונת הנמצא בכניסה הראשית לבית הספר (מתחם השכבה נשאר כשהיה).
השכרת לוקרים: ניתן להשכיר לוקר הנמצא במתחם השכבתי בהפעלת חברת "אמבין". להזמנה לחצו כאן  או בטלפון 1-599-54-54-50. שם מתחם הלוקרים: חצב. לבית הספר אין קשר ואחריות להשכרת הלוקרים והיא באחריות התלמיד והוריו.

שנת הלימודים תפתח ביום ראשון 3.9.2023. יש להגיע עד שעה 8:10 לכיתה עם חולצת בית ספר, כלי כתיבה, שתי מחברות ריקות, מזון ובקבוק מים אישי. 

אנו מאחלים לכם חופשת קיץ טובה, נעימה ובטוחה. שמרו על עצמכם.

בברכה,

             עינת טויזר		                 אלעד שלמה 			      דודו שרבי
          רכזת השכבה                             מנהל חטיבת הביניים                    מנהל בית הספר
          והצוות החינוכי  

[image: Black Bird Silhouette Against White Background 3042263 Vector Art at  Vecteezy][image: ]    אין ילדים שאין בהם כישרון 	
"אין ילדים שאין בהם כישרון, אלא שהכישרון כמה וכמה דרכים ופתחים לו: יד, אוזן, עין.
יש ילדים שהתפתחותם לא הגיעה לידי הבשלה – כלום אין בשבילם מקום?
צריך ליצור את צורתם השונה ואושרם השונה ולא לתבוע לבית דין את הטבע או את בורא העולם."
		("כזה וכזאת על ילדים" ב- דת הילד 102)

ספרים ועזרי לימוד לשנה"ל התשפ"ד

כיתה ח'3

	מקצוע
	שם הספר / מחבר
	הוצאה

	אנגלית
	מידע על ספר וחוברת הלימוד יימסר בתחילת השנה
	 

	

גיאוגרפיה
	· כדור הארץ - סביבה, אדם  - גיאוגרפיה ופיתוח הסביבה לכיתה ח'
· יש לשמור משנה שעברה את האטלס האוניברסיטאי החדש  / פרופ' משה ברוור  - לא נכלל בהשאלת ספרים
	מט"ח



	לשון והבעה
	· "עכשיו עברית"  -  חוברת תרגול
· הבנתי את הקטע – חוברת 4 / פירסטטר רונית
	מט"ח
יבנה/בונוס

	היסטוריה
	
מסע אל העבר - קדמה ומהפכות, מאות 19-16 / ד"ר קציעה אביאלי – טביביאן

	מט"ח

	
מתמטיקה
	· קפ"ל לכיתה ח' – חלק א' + חלק ב'
· מחשבון מדעי – לא נכלל בהשאלת הספרים
	משרד החינוך

	ספרות
	מגוון ח' – מקראה
	מעלות

	של"ח
	חוברת פנימית בית ספרית

	תנ"ך
	תנ"ך מלא ללא פירושים – לא נכלל בהשאלת הספרים
	מומלץ:
הוצאת קורן

	תרבות ישראל
	ערכים במועדם: בעקבות לוח השנה העברי
	מכון הרטמן



תלבושת בית ספר

יש להופיע לביה"ס בתלבושת בית ספרית הנושאת את סמל בית הספר. התלבושת כוללת חולצותT  קצרות  וחולצות בעלות שרוול ארוך, בדגמים המתאימים לבנים ולבנות.  אין הגבלה לצבעי התלבושת. יש לרכוש חולצה לבנה לטקסים ואירועים, וחולצה כחולה (כהה) לשיעורי חינוך גופני.   אין להגיע עם כפכפי גומי לבית הספר.

בברכת חופשה נעימה ובטוחה
ובהצלחה לקראת שנה"ל הבאה
דודו שרבי
מנהל ביה"ס

